
(Súhlas)
Európsky parlament,
–	so zreteľom na návrh rozhodnutia Rady (10005/2024),
–	so zreteľom na návrh Dohody medzi Európskou úniou, Islandom, Lichtenštajnským kniežatstvom a Nórskym kráľovstvom o finančnom mechanizme EHP na obdobie od mája 2021 do apríla 2028 (10057/2024), 
–	so zreteľom na návrh Dohody medzi Nórskym kráľovstvom a Európskou úniou o nórskom finančnom mechanizme na obdobie od mája 2021 do apríla 2028 (10146/2024), 
–	so zreteľom na návrh Dodatkového protokolu k Dohode medzi Európskym hospodárskym spoločenstvom a Nórskym kráľovstvom (10149/2024),
 –	so zreteľom na návrh Dodatkového protokolu k Dohode medzi Európskym hospodárskym spoločenstvom a Islandskou republikou (10148/2024),
–	so zreteľom na žiadosť o udelenie súhlasu, ktorú Rada predložila v súlade s článkom 217 a článkom 218 ods. 6 druhým pododsekom písm. a) Zmluvy o fungovaní Európskej únie (C10-0103/2024),
–	so zreteľom na článok 107 ods. 1 a 4 a článok 117 ods. 7 rokovacieho poriadku,
–	so zreteľom na odporúčanie Výboru pre medzinárodný obchod (A10-0036/2025),
1.	udeľuje súhlas s uzatvorením dohôd a protokolov;
2.	poveruje svoju predsedníčku, aby postúpila túto pozíciu Rade, Komisii a vládam a parlamentom členských štátov, Islandu, Lichtenštajnského kniežatstva a Nórskeho kráľovstva.

